Hrvatska će u prvoj utakmici Svjetskog prvenstva protiv Brazila istrčati u novoj, 31. verziji dresa naše reprezentacije. "Procurile" su prve neslužbene fotografije koje možete pogledati OVDJE.

Hrvatski nogometni savez dres će predstaviti tek u ožujku uoči prijateljske utakmice protiv Švicarske, a zasad možemo samo nagađati o tome prikazuju li fotografije na internetskoj stranici todosobrecamisetas.blogspot.de doista novi dres naših nogometaša.

– Dres ćemo službeno predstaviti uoči utakmice sa Švicarskom u sklopu posebnog Nikeova projekta. To je sve što mogu reći, a slike ne mogu komentirati – rekao nam je glasnogovornik HNS-a Tomislav Pacak.

Ako je vjerovati da su slike koje je objavila internetska stranica todosobrecamisetas.blogspot.de autentične, hrvatski dres opet će se vratiti svojim počecima u ranim '90-ima kada je dominirala crvena boja.

Kvadratići su i dalje na dresu, ali samo na njegovom prednjem dijelu, dok su leđa i rukavi potpuno crveni.

Slike novog dresa hrvatske nogometne reprezentacije pogledajte ovdje.